Document ID: 31988L0195

Komisijas Direktīva 88/195/EEK
(1988. gada 24. marts),
ar ko tehnikas attīstībai pielāgo Padomes Direktīvu 80/1269/EEK par dalībvalstu tiesību aktu tuvināšanu attiecībā uz mehānisko transportlīdzekļu motora jaudu
(88/195/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes Direktīvu 80/1269/EEK (1980. gada 16. decembris) par dalībvalstu tiesību aktu tuvināšanu attiecībā uz mehānisko transportlīdzekļu motora jaudu [1], jo īpaši tās 3. pantu,
tā kā, paturot prātā iegūto pieredzi un jaunākos sasniegumus, jānosaka precīzākas testēšanas procedūras, kas izveidotas ar Direktīvu 80/1269/EEK, un jo īpaši tās jāpieskaņo ANO Eiropas Ekonomikas komisijas un Starptautiskās standartizācijas organizācijas jaunākajām izmaiņām;
tā kā šās direktīvas noteikumi ir saskaņā ar atzinumu, ko sniegusi Komiteja to direktīvu pielāgošanai tehnikas attīstībai, kas attiecas uz mehāniskajiem transportlīdzekļiem,
IR PIEŅĒMUSI ŠO DIREKTĪVU.
1. pants
Direktīvas 80/1269/EEK I un II pielikumu groza saskaņā ar šās direktīvas pielikumu.
2. pants
1. No 1988. gada 1, aprīļa, pamatojoties uz iemesliem, kas saistīti ar motora jaudu, dalībvalstis nedrīkst:
- atteikties piešķirt transportlīdzekļa tipam EEK tipa apstiprinājumu vai izdot tāda sertifikāta kopiju, kas minēts Padomes Direktīvas 70/156/EEK [2]10. panta 1. punktā pēdējā ievilkumā, vai piešķirt valsts tipa apstiprinājumu, vai
- aizliegt sākt transportlīdzekļa nodošanu ekspluatāciju,
ja šā transportlīdzekļa tipa vai šādu transportlīdzekļu motora jauda noteikta saskaņā ar Direktīvu 80/1269/EEK, kurā jaunākie grozījumi izdarīti ar šo direktīvu.
2. No 1988. gada 1. oktobra dalībvalstis:
- vairs neizdod Direktīvas 70/156/EEK 10. panta 1. punkta pēdējā ievilkumā paredzētā sertifikāta kopiju attiecībā uz transportlīdzekļa tipu, kura motora jauda nav noteikta saskaņā ar Direktīvu 80/1269/EEK, kurā jaunākie grozījumi izdarīti ar šo direktīvu,
- var atteikties piešķirt valsts tipa apstiprinājumu transportlīdzekļa tipam, kura motora jauda nav noteikta saskaņā ar Direktīvu 80/1269/EEK, kurā jaunākie grozījumi izdarīti ar šo direktīvu.
3. No 1992. gada 1. oktobra dalībvalstis var aizliegt nodot ekspluatācijā transportlīdzekļus, kuru motora jauda nav noteikta saskaņā ar Direktīvu 80/1269/EEK, kurā jaunākie grozījumi izdarīti ar šo direktīvu.
3. pants
Līdz 1988. gada 1. aprīlim dalībvalstīs stājas spēkā pasākumi, kas vajadzīgi, lai izpildītu šās direktīvas prasības. Par to dalībvalstis tūlīt informē Komisiju.
4. pants
Šī direktīva ir adresēta dalībvalstīm.
Briselē, 1988. gada 24. martā

Labels: 7
8
1